google/wiki40b huggingface dataset:
अम्बा

अम्बा महाभारत में काशीराज की पुत्री बताई गयी हैं। अम्बा की दो और बहनें थीं अम्बिका और अम्बालिका। अम्बा, अम्बिका और अम्बालिका का स्वयंवर होने वाला था। उनके स्वयंवर में जाकर अकेले ही भीष्म ने वहाँ आये समस्त राजाओं को परास्त कर दिया और तीनों कन्याओं का हरण करके हस्तिनापुर ले आये जहाँ उन्होंने तीनों बहनों को सत्यवती के सामने प्रस्तुत किया ताकि उनका विवाह हस्तिनापुर के राजा और सत्यवती के पुत्र विचित्रवीर्य के साथ सम्पन्न हो जाये। जब अम्बा ने यह बताया कि उसने राज शाल्व को मन से अपना पति मान लिया है तो विचित्रवीर्य ने उससे विवाह करने से इन्कार कर दिया। भीष्म ने उसे राजा शाल्व के पास भिजवा दिया। राजा शाल्व ने अम्बा को ग्रहण नहीं किया अतः वह हस्तिनापुर लौट कर आ गई और भीष्म से बोली, "हे आर्य! आप मुझे हर कर लाये हैं अतएव आप मुझसे विवाह करें।" किन्तु भीष्म ने अपनी प्रतिज्ञा के कारण उसके अनुरोध को स्वीकार नहीं किया। अम्बा रुष्ट हो गई और यह कह कर कि वही भीष्म की मृत्यु का कारण बनेगी वह परशुराम के पास गई और उनसे अपनी व्यथा सुना कर सहायता माँगी। परशुराम ने अम्बा से कहा, "हे देवि! आप चिन्ता न करें, मैं आपका विवाह भीष्म के साथ करवाऊँगा।" परशुराम ने भीष्म को बुलावा भेजा किन्तु भीष्म उनके पास नहीं गये। इस पर क्रोधित होकर परशुराम भीष्म के पास पहुँचे और दोनों वीरों में भयानक युद्ध छिड़ गया। दोनों ही अभूतपूर्व योद्धा थे इसलिये हार-जीत का फैसला नहीं हो सका। आखिर देवताओं ने हस्तक्षेप कर के इस युद्ध को बन्द करवा दिया। अम्बा निराश हो कर वन में तपस्या करने चली गई जहाँ उसने महादेव की घोर तपस्या की। महादेव उसकी तपस्या से प्रसन्न हुये और उसके समक्ष प्रकट होकर उसे यह वर दिया कि वह अगले जन्म में भीष्म की मृत्यु का कारण बनेगी। यह वर पाकर अम्बा ने आत्म दाह कर लिया और अगले जन्म में राजा द्रुपद के घर में शिखण्डी के रूप में जन्म लिया। शिखण्डी कुरुक्षेत्र के युद्ध में भीष्म के मृत्यु का कारण बने क्योंकि कृष्ण ने उस दिन शिखण्डी को अर्जुन का सारथी बनाया और क्योंकि भीष्म को शिखण्डी के पूर्व जन्म का ज्ञात था, अतएव उन्होंने एक महिला के विरुद्ध शस्त्र उठाने से इन्कार कर दिया और इसी बीच अर्जुन ने मौका पाकर भीष्म पर बाणों की वर्षा कर दी जिसके कारण भीष्म आहत होकर धरती पर गिर गये।
अनर्जक ऋण

अनर्जक ऋण (non-performing loan या NPL) वह ऋण है जो वापस नहीं आ पा रहा हो।
ज़ोया अफ़रोज़

प्रारंभिक जीवन और शिक्षा

ज़ोया अफ़रोज़ लखनऊ, उत्तर प्रदेश भारत में पैदा हुई थीं।
गुरजाड अप्पाराव

जीवन परिचय

अप्पाराव का जन्म आन्ध्र प्रदेश के विशाखापत्तनम क्षेत्र में एक विद्वान परिवार में हुआ था।उनके पिता वेंकटरामदास संस्कृत और तेलुगु के विद्वान तथा वेदान्त तथा ज्योतिष के ज्ञाता थे। इनकी आरंभिक शिक्षा घर पर ही हुई। विद्यालय में संस्कृत और दर्शन उनके प्रिय विषय थे।
कुछ समय तक अध्यापन करने के बाद विजयनगर रियासत में नौकरी की। यहां इन्हें इतिहास पर शोध करने का अवसर मिला और उन्होंने 'कलिंग का इतिहास' नामक ग्रंथ की रचना की।
स्प्लेनोमेगाली

लक्षण एवं संकेत

इसके लक्षणों में पेट में दर्द होना, छाती में दर्द होना, पेट, मूत्राशय या आँतों के भरे होने पर फुफ्फुसावरण के दर्द की तरह छाती में दर्द होना, पीठ में दर्द होना, प्लीहा पर दबाव पड़ने की वजह से जल्दी तृप्त हो जाना या साइटोपेनिया के साथ की वजह से एनीमिया के लक्षण भी शामिल हो सकते हैं।
स्प्लेनोमेगाली के संकेतों में एक स्पर्शनीय बायां ऊपरी चतुर्भाग उदर पिंड या स्प्लेनिक रब शामिल हो सकता है। कैस्टल संकेत या ट्रॉब स्पेस के इस्तेमाल से भौतिक परीक्षा करने पर इसका पता लग सकता है लेकिन रोगी की पहचान की पुष्टि करने के लिए अल्ट्रासाउंड का इस्तेमाल किया जा सकता है।

उपचार

अगर स्पेनोमेगाली में हाइपरस्प्लेनिज्म अन्तर्निहित हो तो एक स्प्लेनेक्टोमी का संकेत मिलता है और इससे हाइपरस्प्लेनिज्म ठीक हो जाएगा. हालांकि, हाइपरस्प्लेनिज्म के अन्तर्निहित कारण के बने रहने की बहुत ज्यादा सम्भावना है इसलिए एक सम्पूर्ण नैदानिक प्रक्रिया की जरूरत पड़ती है क्योंकि ल्यूकेमिया, लिम्फोमा और अन्य गंभीर विकारों की वजह से हाइपरस्प्लेनिज्म और स्प्लेनोमेगाली की समस्या खड़ी हो सकती है। हालांकि स्प्लेनेक्टोमी के बाद रोगियों पर संक्रामक रोगों का खतरा बढ़ जाता है।
स्प्लेनेक्टोमी के बाद रोगियों को हेमोफिलस इन्फ्लुएन्ज़ा, स्ट्रेप्टोकोकस न्यूमोनिया और मेनिंगोकोकस का टीका लगाया जाना चाहिए. उन्हें हर वर्ष इन्फ्लूएंजा के टीके भी लेने चाहिए. कुछ खास तरह के मामलों में दीर्घकालिक रोगनिरोधी एंटीबायोटिक भी दिए जा सकते हैं।
राष्ट्रीय महिला कोष

उद्देश्य

इसमें यह घोषित किया गया कि गरीब महिलाओं को आर्थिक सहायता के साथ-साथ कई और सहायता प्राप्त होगी। इस उद्देश्य से महिलाओं की स्थिति में परिवर्तन होगा।
रेडियोजैविकी

रेडियोजैविकी (Radiobiology) आयुर्विज्ञान की एक शाखा है जिसमें जीवों के ऊपर आयनकारी विकिरण (रेडियेशन) के प्रभाव का अध्ययन करा जाता है। आयनकारी विकिरण जीवों की कोशिकाओं और ऊतकों पर बहुत हानिकारक या जानलेवा प्रभाव रखती हैं लेकिन कुछ सन्दर्भों में उनकी सीमित मात्रा से चिकित्सा भी करी जाती है, मसलन कर्क रोग (कैंसर) के कुछ उपचारों में यह भी शामिल है। अधिक मात्रा में आयनकारी विकिरण प्राप्त होने के भयंकर दुषपरिणाम होते हैं, जिनमें ऊतकों का जल जाना और वर्षों बाद तक कर्करोग का हो जाना सम्मिलित हैं। शरीर के अंदर का दृष्य देखने के लिए हल्की मात्रा में ऍक्स किरणों से भी आयनकारी विकिरण प्राप्त होता है।
बिष्णु अधिकारी

नेपाल में काश्की जिले के रहने वाले २१ वर्षीय बिष्णु एक समलैंगिक सामाजिक कार्यकर्ता हैं। जिला प्राधिकरण द्वारा उन्हें सौंपे गए प्रमाणपत्र में सेक्स संबंधी कालम में बाकायदा 'थर्ड सेक्स' का उल्लेख किया गया है। बिष्णु कहते हैं, 'जैविक गुणों के अनुसार मैं लड़की हूं लेकिन सामाजिक रूप से लड़का हूं।'
प्रसुश्रुत

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
लोमइवीती द्वीपसमूह

लोमइवीती द्वीपसमूह (Lau archipelago, Lau group) प्रशांत महासागर के दक्षिणी भाग में स्थित फ़िजी देश का एक द्वीपसमूह है। प्रशासनिक रूप से यह लोमइवीती प्रान्त में गठित है जो फ़िजी के पूर्वी विभाग में आता है। इसके 7 मुख्य और कई अन्य छोटे द्वीप हैं। इस द्वीपसमूह का सबसे बड़ा शहर 3,745 लोगों (सन् 1996 अनुमान) की आबादी वाला लेवुका है जो फ़िजी का सबसे पहला आधुनिक नगर था और सन् 1871 -1877 काल में देश की राजधानी भी रहा।
2000 लेग मेसन टेनिस क्लासिक प्रतियोगिता

विजेता

एलेक्स कोरेत्ज़ा ने  आंद्रे अगासी को 6-2, 6-3 से हराया।
इरफान हबीब

प्रारम्भिक जीवन

इनके पिता मोहम्मद हबीब एक प्रख्यात इतिहासकार थे। यह अलीगढ़ निवासी हैं।
भारत-म्यांमार-थाईलैंड त्रिपक्षीय राजमार्ग

भारत-म्यांमार-थाइलैंड त्रिपक्षीय राजमार्ग (India–Myanmar–Thailand (IMT) trilateral highway) एक निर्माणाधीन राजमार्ग है जो भारत के मोरे (moreh) से म्यांमार के तामू नगर होते हुए थाईलैण्ड के मेई सेत जिले के ताक तक जायेगा। इसकी लम्बाई १४०० किमी है। इस राजमार्ग से दशकों में पहली बार भारत को जमीन के रास्ते दक्षिण पूर्व एशिया से जोड़ा जा सकेगा। इससे तीनों देशों के बीच व्यापार को प्रोत्साहन मिलेगा और सांस्कृतिक आदान-प्रदान बढ़ाया जा सकेगा। 
दूसरे विश्वयुद्ध के समय म्यांमार में 73 पुल बनाए गए थे। अब इन पुलों को भारतीय वित्तपोषण से सुधारा जा रहा है जिससे वाहन सुरक्षित तरीके से राजमार्ग को पार सकेंगे। मरम्मत का काम पूरा होने पर राजमार्ग को तीनों देशों के यातायात के लिए खोल दिया जाएगा।
संक्षेपण

संक्षेपण अथवा सार-लेखन (अंग्रेज़ी: Précis) का आशय है किसी अनुच्छेद, परिच्छेद, विस्तृत टिप्पणी अथवा प्रतिवेदन को संक्षिप्त कर देना। किसी बड़े पाठ (निबन्ध, लेख, शोध प्रबन्ध आदि) में मुख्य विचारों, तर्कों आदि को लघुतर आकार में प्रस्तुत करना संक्षेपण (critical précis writing) कहलाता है। इसकी संरचना भी निबन्ध जैसी ही होती है। सार लेखन की आवश्यकता कार्यालय, वाणिज्य, पत्रकारिता, शिक्षा आदि कई क्षेत्रों में पड़ती है। संक्षेपण को अंग्रजी में 'समराईजिंग' 'प्रेसी राइटिंग' अथवा प्रेसी भी कहते हैं।

परिचय

आज का जीवन बहुत गतिपूर्ण हो गया है। लोगों के पास समय की कमी है। यही कारण है कि व्यक्ति कम-से-कम समय में अधिक से अधिक बातें जान लेना चाहता है। किसी भी सामग्री को चाहे वह कोई विवरण पत्र हो या कोई लेख या आख्यान हो, उसके मुख्य भाव या विचार को छोड़े बिना, एक तिहाई भाग में लिखना ही सार-लेखन कहा जाता है। 
अपनी बात को प्रभावी और रोचक बनाने और उसे पाठको की समझ में आ सकने योग्य बनाने के लिए लेखक अपनी बात को दोहराता है, मुहावरे और लोकोक्तियों का प्रयोग करता है, किसी कथा-प्रसंग से उसे प्रमाणित करता है, विद्वानों की उक्तियों को उद्धृत करके उसे ठोस बनाता है, अलंकार युक्त शब्दावली का प्रयोग करता है और कथ्य को विस्तार देता है। इन सब कारणों से मुख्य विचार कम होते हुए भी सामग्री का आकार बढ जाता है। संक्षेपण में जो बाते महत्व की होती है उन्हे हम स्वीकर लेते हैं और शेष को छोड़ देते है। (सार-सार को गहि रहै, थोथा देत उड़ाय)
ऋतु फोगाट

शुरूआती एवम व्यक्तिगत जीवन 

फोगाट पूर्व पहलवान महावीर सिंह फोगाट की तीसरी पुत्री हैं और उन्होंने आठ वर्ष की आयु में अपने पिता से प्रशिक्षण लेना शुरू कर दिया था। उन्होंने कुश्ती के कैरियर पर ध्यान केंद्रित करने के लिए दसवीं कक्षा करने के बाद स्कूल छोड़ दिया था।
उनकी बहनें गीता फोगाट और बबिता कुमारी एवंम चचेरा भाई विनेश फोगाट सभी राष्ट्रमंडल खेलों में कुश्ती के स्वर्ण पदक विजेता हैं। उनकी एक और चचेरी बहन, प्रियंका फोगाट भी अंतरराष्ट्रीय स्तर की पहलवान हैं।

कैरियर

अक्टूबर २०१६ में, फोगाट ने लगातार दूसरी बार वार्षिक राष्ट्रीय कुश्ती चैंपियनशिप के खिताब पर कब्ज़ा किया। नवम्बर २०१६ में, उन्होंने सिंगापुर में आयोजित 48 किलो वर्ग की राष्ट्रमंडल कुश्ती चैम्पियनशिप में स्वर्ण पदक जीता।
दिसंबर २०१६ में, वह प्रो कुश्ती लीग नीलामी में सबसे महंगी महिला पहलवान बनी जिसने जयपुर निन्जास मताधिकार के साथ ३६ लाख का अनुबंध करार किया है।
मातृवंश समूह जी

मनुष्यों की आनुवंशिकी (यानि जॅनॅटिक्स) में मातृवंश समूह जी या माइटोकांड्रिया-डी॰एन॰ए॰ हैपलोग्रुप G एक मातृवंश समूह है। इस मातृवंश के लोग ज़्यादातर पूर्वोत्तर साइबेरिया में होते हैं, जहाँ की कोरिआक और इतेलमेन जनजातियों में यह मातृवंश आम है। कम संख्या में इसके वंशज पूर्वी एशिया, मध्य एशिया और नेपाल में भी मिलते हैं। आम तौर पर जो मातृवंश साइबेरिया के पूर्वोत्तर में मिलते हैं वे मूल अमेरिकी आदिवासी समुदायों में भी मिलते हैं क्योंकि माना जाता है के साइबेरिया के लोग उत्तरी अमेरिका में मनुष्यों की पहली आबादियों के स्रोत थे। इसलिए वैज्ञानिकों को आश्चर्य हुआ के मातृवंश समूह जी मूल अमेरिकी आदिवासियों में कभी नहीं पाया गया है, लेकिन अब सोच यह है के इसकी शुरुआत पूर्वी एशिया में हुई और फिर यह साइबेरिया में फैल गया।
वैज्ञानिकों अनुमान लगाते हैं के जिस स्त्री के साथ इस मातृवंश की शुरुआत हुई वह आज से लगभग ३५,७०० साल पहले पूर्वी एशिया में कहीं रहती थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
अगर तुम ना होते

संक्षेप

फोटोग्राफर राज बेदी (राजबब्बर) आकर्षक राधा (रेखा) से मिलता है, दोनों प्यार में पड़ जाते हैं, और शादी कर लेते हैं। शादी के कुछ समय बाद राज का एक्सीडेंट हो जाता है और वह अस्पताल में भर्ती होता है। वह ठीक हो जाता है, लेकिन उसके पैरों में कोई सनसनी नहीं होती है और उसे पहियाकुर्सी तक ही सीमित होना पड़ता है। उसके इलाज की लागत और नौकरी को गवाने के कारण, राधा को अमीर उद्योगपति अशोक मेहरा (राजेश खन्ना) की इकलौती बेटी की दाई की नौकरी लेनी पड़ती है। राज इस व्यवस्था से काफी खुश है और स्थानीय स्तर पर और बाद में विदेश में अपने इलाज के लिए तत्पर है। वह ये नहीं जानता कि अशोक की मृतक पत्नी राधा से मिलता जुलती थी, कि उसकी बेटी, मिनी सोचती है कि उसकी माँ आखिरकार घर लौट आई है; और यही मुख्य कारण है कि राधा को मेहरा और उसके सहयोगियों ने काम पर रखा था। क्या राधा अपने स्वयं के लिए एक प्यारी सी बेटी पाने के अलावा, अमीर श्रीमती मेहरा के रूप में आरामदायक जीवन जीना चाहेगी?
डॉ ऍन ई विश्वनाथ अय्यर्

डॉ ऍन ई विश्वनाथ अय्यर () सुप्रसिद्ध हिन्दी साहित्यकर और विद्वान थे। उन्होने अनुवाद साहित्य मे बहुत काम किया हे।

जीवनपरिचय

उनका जन्म केरल के पालक्काट जिले में हुआ था।
टिप्पणियाँ (चिट्ठा)

अधिकांश ब्लॉगवेयर यानि ब्लॉग प्रकाशन तंत्र प्रकाशित लेखों परaxxxxccc  पाठक को अपनी प्रतिक्रिया या टिप्पणी करने की सुविधा प्रदान करते हैं। यह एक साधारण फॉर्म होता है जिसमें पाठक को अपना नाम, ईमेल पता, वेबसाईट आदि की जानकारी भी देनी होती है। 
टिप्पणी की सुविधा देना ब्लॉग लेखक का हक होता है। कई ब्लॉग पंजीकृत पाठकों से ही टिप्पणी स्वीकार करते हैं तो कई अनाम पाठकों को भी टिप्पणी करने देते हैं। कुछ ब्लॉग स्वचालित बॉट द्वारा किये जाने वाली स्पैम टिप्पणयों को रोकने के लिये कैप्चा या वर्ड वेरिफिकेशन का भी प्रयोग करते हैं जहाँ पाठक को दिखाये चित्र से शब्द या अक्षर टाईप करने होते हैं ताकि मानवीय और यांत्रिक प्रविष्टि में अंतर किया जा सके।
अन्तरराष्ट्रीय ओलम्पिक समिति

इतिहास

आईओसी की स्थापना पियरे डे कोबेर्टिन द्वारा २३ जून १८९४ को की गई थी तथा यूनानी व्यापारी देमित्रिस विकेलस इसके प्रथम अध्यक्ष बने थे। जून 2017 तक, इसकी सदस्यता में 95 सक्रिय सदस्य, 41 मानद सदस्य, एक मानद अध्यक्ष (जैक्स रोगे)और एक सम्मान सदस्य (हेनरी किसिंजर) शामिल हैं। आईओसी दुनिया भर में आधुनिक ओलंपिक आंदोलन का सर्वोच्च शासी निकाय है। 
आईओसी हर चार साल मे ग्रीष्मकालीन ओलंपिक खेल, शीतकालीन ओलम्पिक खेल और युवा ओलम्पिक खेल का आयोजन करता है। आईओसी द्वारा आयोजित पहला ग्रीष्मकालीन ओलंपिक 1896 में यूनान के एथेंस व पहला शीतकालीन ओलंपिक 1924 में फ्रांस के चेमोनिक्स में आयोजित किया था। 1992 तक ग्रीष्मकालीन और शीतकालीन ओलंपिक दोनों एक ही वर्ष आयोजित किए जाते थे।
विद्युत द्विध्रुव आघूर्ण

दो बराबर परन्तु विपरीत प्रकार के बिन्दु आवेश एक-दूसरे से अल्प दूरी पर स्थित होते हैं। किसी एक आवेश तथा दोनो आवेशों के बीच की दूरी के गुणनफल को वैद्युत द्विध्रुव आघूर्ण'p' कहते हैं।
वास्तव में वैद्युत द्विध्रुव आघूर्ण उस निकाय में हुए आवेशों के ध्रुवीकरण को मापता है और इसकी इकाई कूलम्ब-मीटर है।
प्रकृति मे विभिन्न स्थितियों मे वैद्युत द्विध्रुव प्रकट होता है। दोनो आवेशो को मिलाने वाली रेखा को द्विध्रुव की अक्ष कहते हैं। यदि वैद्युत द्विध्रुव के दोनो आवेश -q तथा +q कूलॉम हों तथा उनके बीच की दूरी 2l मीटर हो, तब वैद्युत द्विध्रुव का आघूर्ण ( p = q.2l) होता है।
            वैद्युत द्विध्रुव आघूर्ण एक सदिश है जिसकी दिशा प्रायः ऋणात्मक आवेश से धनात्मक आवेश की तरफ लिया जाता है।
                    वैधुत द्विध्रुव= ऐसा निकाय जिसमे दो बराबर परन्तु विपरीत प्रकार के आवेश +q or-q एक दूसरे से 2lm दूरी पर हो तो उसे वैधुत द्विध्रुव कहलाते हैं।
जैमिन

वेद व्यास के विद्वान शिष्य
मीता वशिष्ठ

मीता वशिष्ठ हिन्दी फ़िल्मों की एक अभिनेत्री हैं।
बुद्धपद

बौद्ध स्तूप-

बौद्ध धर्म में बुद्ध के आदर्श शारीरिक अनुपातों के अनुसार धार्मिक स्मारकों की संरचना की जाती है। इनकी संरचना भारतीय समाधियों व छतरियों से प्रेरित होती है। इन समाधियों के नीचे साधु-संतों के शवों को रखा जाता था। उनकी देह को गड्ढे में बैठा दिया जाता था और फिर मिट्टी से ढँक दिया जाता था। सभी संतों की समाधियों को पवित्र स्थल माना जाता है। कई समाधियाँ तो तीर्थस्थल के रूप में भी प्रसिद्ध हैं। रुवानवेलिसीया या 'महास्तूप' श्रीलंका के अनुराधापुरा के स्तूपों का मुख्य स्तूप है। यह 300 फुट ऊँचा है और ईंटों का बना हुआ सबसे पुराना ढाँचा है। इस स्तूप को राजा दत्तूगमुनू ने बनवाया था। इस स्तूप की संरचना थाइलैण्ड, बर्मा और अन्य देशों के बौद्ध धार्मिक स्मारकों में भी दोहराई गई है, जहाँ पर श्रीलंका के बौद्ध मठवासियों द्वारा प्रचार किया गया था।
स्तूप के मूल ढाँचे में चौरस आधारशिला होती है जो भूमि का प्रतीक है। इसमें तेरह सीढ़ियाँ होती हैं जो अग्नि का प्रतीक है। ये सीढ़ियाँ एक छत्री पर जाकर समाप्त होती हैं जो वायु का प्रतीक हैं। इन सब के ऊपर आकाशीय खगोल बना हुआ होता है जो स्तूप का मुकुट होता है।
सिर दरिया

सिर दरिया (फ़ारसी: سيردريا‎, ताजिकी: Сирдарё, अंग्रेज़ी: Syr Darya) मध्य एशिया की एक बड़ी नदी है। यह २,२१२ किलोमीटर लम्बी नदी किर्गिज़स्तान, ताजिकिस्तान, उज़बेकिस्तान और काज़ाख़स्तान के देशों से निकलती है। आमू दरिया और सिर दरिया को मध्य एशिया की दो सब से महत्वपूर्ण नदियाँ माना जाता है, हालांकि आमू दरिया में सिर दरिया से कहीं ज़्यादा पानी बहता है।

अन्य नाम

इसे अरबी में 'सेहून' (سيحون‎) बुलाया जाता है जो इस्लामी सोच में जन्नत की चार नदियों में से एक का नाम है। इसका प्राचीन फ़ारसी नाम 'यख़्शा आर्ता' (یَخشَه اَرتَه‎) था जिसका मतलब 'महान मोती-जैसी (नदी)' था। प्राचीन यूनानी में इसे 'याकसारतेस' (Ἰαξάρτης) कहा जाता था जो प्राचीन फ़ारसी नाम का बिगड़ा हुआ रूप है।

स्रोत और मार्ग

सिर दरिया तियन शान पर्वतों के दो झरनों से उत्पन्न होती है। पहला नारीन नदी है और दूसरा कारा दरिया है। इन दोनों का विलय उज़बेकिस्तान की फ़रग़ना वादी में होता है और वहाँ से इसे सिर दरिया के नाम से जाना जाता है। यह पश्चिम की ओर बहकर दक्षिणी काज़ाख़स्तान से गुज़रती हुए अरल सागर में मिल जाती है। सिर दरिया के कुल जलसम्भर इलाक़े का क्षेत्रफल लगभग ८,००,००० वर्ग किमी है।
पेट्रोलियम जेली

भौतिक गुण

क्वथनांक: 302 °C
गलनांक : 36 °C से 60 °C तक (इनके प्रकार पर निर्भर)
ज्वलनांक (Flash point) : 182 °C से 221 °C तक (इनके प्रकार पर निर्भर)
स्वत:प्रज्वलन ताप: > 290 °C
घनत्व: 0.9 g/ cm³
जल में विलेयता: अविलेय
वाष्प दाब (20 °C पर) : < 1,3 Pa
२६०१ ईसा पूर्व

२६०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एजिटेटर्स

१६४७ ई. में ब्रिटिश पार्लियामेंट के दीर्घ सत्र ने सेना के एक हिस्से को बरखास्त करने और एक हिस्से को आयरलैंड भेजने का प्रस्ताव किया। सैनिकों ने, जो पूरा वेतन न मिलने के कारण असंतुष्ट थे, क्षुब्ध होकर, प्रस्ताव अस्वीकार कर दिया। अपने दृष्टिकोण और शिकायतों को प्रस्तुत करने के लिए उन्होंने अपने जो प्रतिनिधि चुने वे एजिटेटर्स (आंदोलक) कहलाए। अस्थायी समझौते के बाद पार्लियामेंट ने सेनाभंग का निश्यच कर लिया। सैनिकों ने तीव्र विरोध किया, तथा एक दस्ते ने विद्रोह भी कर दिया, जिससे निर्णय का परित्याग करना पड़ा। इसी रीति के कारण क्रामवेल की तानाशाही संभव हो सकी। चार्ल्स प्रथम के बंदी होने पर सेना, पार्लियामेंट तथा बंदी राजा की तीनतरफा वार्ता चलती रही। सेना एक ओर चार्ल्स प्रथम से परांमुख होती गई, दूसरी ओर पार्लियामेंट से भी मनमुटाव बढ़ता गया। अंतत: चार्ल्स प्रथम के प्राणदंड के बाद सैनिकों ने लंदन जाकर पार्लियामेंट सदन पर घेरा डाल कुछ सदस्यों को बंदी बनाया, कुछ को निकाल दिया। क्रामवेल के काल से यह आंदोलन शिथिल हो गया; यद्यपि लेवेलरों (Levellers) ने उसके मंतव्यों का अनुगमन किया।
यूटीसी−०२:००

दिवालोक बचत समय की तरह

उत्तरी गोलार्द्ध की गर्मियों में

दिवालोक बचत समय की तरह

दक्षिणी गोलार्द्ध की गर्मियों में
गोलमाल है भाई सब गोलमाल है

कहानी

यह कहानी इससे पूर्व सब टीवी पर आने वाला धारावाहिक सजन रे झूठ मत बोलो के लगभग समान है। इसमें स्वप्निल जोशी सचिन का किरदार निभा रहे हैं। पर अपना नाम बाबुल बताते है। और पूरे कहानी में अनेकों गोलमाल करते रहते है।
आईआईटी संयुक्त प्रवेश परीक्षा

आईआईटी संयुक्त प्रवेश परीक्षा (IIT JEE) की परीक्षा भारतीय प्रौद्योगिकी संस्थानों में स्नातक स्तर पर प्रवेश के लिये की जाती है। इसमें गणित, भौतिकी एवं रसायन विज्ञान विषयों के प्रश्नपत्र होते हैं। यह परीक्षा बहुत ही कठिन मानी जाती है एवं इसके लिये तैयारी कराने के लिये पूरे भारत में जगह-जगह 'प्रशिक्षण संस्थान' खुल गये हैं।

परीक्षा योजना  अप्रैल 2013 से ही आईआईटी प्रवेश परीक्षा दो हिस्सों में आयोजित की जाने लगी है। एक है मेन और दूसरा एडवांस। आईआईटी के लिए आवेदन करने वाले बच्चे पहले मेन के लिए आवेदन देते हैं और इसमें सफल होने वाले आगे जेईई एडवांस परीक्षा में शामिल होते हैं। जेईई मुख्य परीक्षा में शामिल होने वाले बच्चों में से केवल शीर्ष 2,20,000 ही एडवांस परीक्षा में बैठने की पात्रता रखते हैं। यह परीक्षा मुख्य परीक्षा के कुछ सप्ताह बाद होती है।

जेईई एडवांस के जरिये आईआईटी में दाखिले के लिए किसी छात्र को अपने कक्षा 12 बोर्ड में भी शीर्ष 20 फीसदी में शामिल होना जरूरी है। वर्ष 2012 तक कक्षा 12 में 60 फीसदी अंक हासिल करने वाला बच्चा आईआईटी में दाखिले का पात्र होता था। देश में कुल 32 बोर्ड हैं और उनका परीक्षा तथा मूल्यांकन का तरीका भी अलग-अलग है। वर्ष २०१७ तक जेईई मेन की देखरेख के लिए सेंट्रल बोर्ड ऑफ सेकंडरी एजुकेशन जिम्मेदार था। मगर हाल ही में केंद्र सरकार ने यह ज़िम्मेदारी नव-निर्मित  नेशनल टेस्टिंग एजेंसी को सौपी दी है। नेशनल टेस्टिंग एजेंसी के गठन के साथ ही जेईई मुख्य प्रति वर्ष दो बार आयोजित होने का प्रस्ताव भी पारित किया जा चुका है। जेईई एडवांस का प्रबंधन फिलहाल आईआईटी के हाथ में ही रहने की आशंका जताई जा रही है। राष्ट्रीय प्रौद्योगिकी संस्थान तथा सूचना प्रौद्योगिकी संस्थानों में दाखिला जेईई मुख्य परीक्षा को आधार मानकर किया जाता है। इतना ही नहीं डीम्ड विश्वविद्यालय भी एक दायरा तय करके जेईई मुख्य परीक्षा के परिणाम का इस्तेमाल अपने यहां दाखिला देने के लिए कर सकते हैं।
कनाडा में धर्म

कनाडा में धर्म विभिन्न समूहों और सिद्धान्तों की विस्तृत स्थिति को वर्णित करता है।
कृष्णा (1996 फ़िल्म)

संक्षेप

कृष्णा (सुनील शेट्टी) अपराध की दुनिया में एक नया नाम है। उसके कारनामे राजा (शक्ति कपूर) का ध्यान आकर्षित करते हैं जो एक मृत अंडरवर्ल्ड डॉन का उत्तराधिकारी हैं। एक और डॉन भुजंग राव, उर्फ भाउ (मोहन जोशी) की दया पर राजा को छोड़ दिया जाता है। राजा भुजंग और उसके रवैये से चिढ़ता है और कृष्णा के आगे हाथ बढ़ाता है। जो प्रस्ताव को स्वीकार करता है। इस बीच, एक क्लब नर्तक रश्मि (करिश्मा कपूर) अपने प्रेमी सुनील की मृत्यु पर शोक कर रही है। सुनील एक पायलट था और कृष्णा के जैसे दिखता था। वह अपने प्रशिक्षण सत्र के दौरान मर गया था। रश्मि इस बात पर विश्वास करती है कि सुनील वापस आएगा।
बाल चित्र समिति, भारत

बाल चित्र समिति, भारत या सी एफ एस आई (Children's Film Society of India), भारत सरकार की एक नोडल संस्था है जो बच्चों के लिए उनके मनोरंजन के अधिकार को न्यायपूर्ण मानते हुए फिल्म और टेलीविजन के माध्यम से सम्पूर्ण मनोरंजन प्रस्तुत करता है और साथ ही उनके मनोरंजन के अधिकार को न्याय देना तथा इसके उद्देश्य तथा क्षितिज का विस्तार करता है।
बोनावेंतुरे

जीवन

बोनावेंतुरे का जन्म बग्नोरिया, टस्कनी, इटली में 1221 इसवी में हुआ था।  इनके पिता फिदंज़ा के गिओवान्नी और माता रितेल्ला की मारिया थी।  ये १२३५ इसवी में पेरिस विश्वविद्यालय में पढाई करने गये और हाल्स के अलेक्सान्दर इनके गुरु थे।

कृतिया

जर्नी ऑफ़ माइंड टो गॉड नामक किताब लिखी।
आयोडिन मोनोक्लोराइड

आयोडिन मोनोक्लोराइड एक अकार्बनिक यौगिक है।